নেই মেকআপ দেখুন সোহিনীর ডিগ্ল্যাম লুকস

কলকাতা: টলিপাড়ায় অন্য নায়িকাদের থেকে একেবারে অন্যরকম সোহিনী সরকার (Sohini Sarkar)। তাঁর অভিনয় থেকে শুরু করে তাঁর জীবনযাত্রা, পোশাক বরাবরই অন্যদের চেয়ে আলাদা। নিজের মতো করে জীবন গুছিয়ে নিয়েছেন নায়িকা। শাড়ি হোক অথবা পাশ্চাত্য পোশাক, সবেতেই সোহিনী নিজেকে অন্যদের থেকে আলাদা করে রাখেন। তাঁর স্টাইল স্টেটমেন্ট যে কোনও কাউকে মুগ্ধ করবে।

সোহিনীর স্টাইল স্টেটমেন্ট একটু হটকে। তবে সম্প্রতি সোহিনী যে ছবিগুলো পোস্ট করেছেন, সেখানে তাঁর ডিগ্ল্যাম লুকস সামনে এসেছে।

সোহিনী বরাবরই সকলের চেয়ে আলাদা ফ্যাশন করতে ভালোবাসেন। এবারেও সেই ট্রেন্ডই বজায় রাখলেন। সোহিনী পরেছেন নীল রঙের চেক ঢোলা টপ ও ডেনিম। হাতে একগুচ্ছ লাল চুড়ি, অন্য হাতে ঘড়ি।

নায়িকার আসল কোঁকড়ানো চুল খোলা অবস্থায় রয়েছে আর কপালে লাল ছোট টিপ। না, কোনও চড়া মেকআপ করেননি তিনি। আর যে কারণে সোহিনীর ত্বকের আসল রং দেখা যাচ্ছে।

নায়িকার তামাটে গায়ের রং ও চোখের মোটা করে পরা কাজল তাঁর সৌন্দর্যকে বাড়িয়েছে।তাঁর এই বোহো লুকস অবশ্যই নজর কাড়বে আপনার। একাধিক পোজে ছবি তুলেছেন সোহিনী। তাঁর থেকে চোখ সরানো দায়।বং ডিভার অভিনয় দক্ষতা যেমন সবাইকে মুগ্ধ করে, ঠিক তেমনই তাঁর ফ্যাশন স্টেটমেন্ট দেখেও চোখ ফেরানো হয় দায়!