রঘু ডাকাতের স্ক্রিনিংয়ে চমকের পর চমক

কলকাতা: টলিউডে দু-দশক পার করে ফেলেছেন দেব। চলতি বছর পুজোয় রঘু ডাকাত হয়ে হাজির হয়েছিলেন তিনি। এবারও দর্শক খালি হাতে ফেরায়নি দেবকে।পুজোর লড়াইয়ে শুরু থেকেই এগিয়ে থেকেছে দেবের ছবি। ১০ কোটির ক্লাবে ঢুকে পড়েছে দেবের ছবি, এমনটাই জানিয়েছেন এসফিএফ ফিল্মসের মহেন্দ্র সোনি। দেবের শেষ দুই রিলিজ খাদান এবং ধূমকেতু বক্স অফিসে ঝড় তুলেছে। এবার রঘু ডাকাত (Raghu Dakat) ঝোড়ো ব্যাটিং করছে। ছবি সাফল্যের মাঝেই শহরে ছবির স্পেশাল স্ক্রিনিংয়ের (Raghu Dakat Special Screening) আয়োজন করা হয়েছিল। স্ক্রিনিংয়ের উপস্থিত ছিলেন একঝাঁক তারকারা। ছবির প্রদর্শনে অতিথিদের সামলাতে ব্যস্ত দেব। অভিনেতাকে দেখা গেল এক দিকে সোহিনীকে ছবি তুলতে।শুধু এলেন না রুক্মিণী! সেই নিয়ে শুরু হয়েছে বিস্তর জল্পনা।

২৫ সেপ্টেম্বর মুক্তি পেয়েছে ধ্রুব বন্দ্যোপাধ্যায় পরিচালিত দেব অভিনীত পুজোর ছবি ‘রঘু ডাকাত’। ১০ কোটির ক্লাবে ঢুকে পড়েছে দেবের ছবি। শহরে এই ছবি স্পেশাল স্ক্রিনিংয়ের আয়োজন করা হয়েছিল। সেই স্ক্রিনিংয়ে রীতিমত চাঁদের হাট বসেছিল। কিন্তু রুক্মিণী দেখা পাওয়া যায়নি। এর আগে নায়কের প্রায় সব ছবির প্রচারে দেখা গিয়েছে রুক্মিণীকে। কিন্তু এই ছবির ব্যাপারে নায়িকার একেবারে নির্লিপ্ত থাকা দর্শকমনে তৈরি করেছে নানা ধরনের প্রশ্ন। দর্শকের একাংশের প্রশ্ন, তবে কি দেব-রুক্মিণীর সম্পর্কে ভাঙন? সূত্র বলছে , এই মুহূর্তে নায়িকা মুম্বইয়ে নিজের ‘কেরিয়ার’ সাজাতে ব্যস্ত।